|  |  |  |
| --- | --- | --- |
| **ԱՐԵՒՄՏԵԱՆ ՀԱՅԱՍՏԱՆԻ**  **ՀԱՆՐԱՊԵՏՈՒԹԻՒՆ**  **REPUBLIQUE**  **D’ARMENIE OCCIDENTALE** | **WA_Gerb** | **REPUBLIC OF**  **WESTERN ARMENIA**  **РЕСПУБЛИКА**  **ЗАПАДНАЯ АРМЕНИЯ** |

**Արեւմտյան Հայաստանի Հանրապետության Շախմատային ֆեդերացիա**

**Մամլո հաղորդագրություն**

/Շախմատի միջազգային օրվան նվիրված առաջին առցանց մրցաշարի մասին/

Արեւմտյան Հայաստանի Հանրապետությունն իր զարգացման շրջանակներում աշխատանքներ է իրականացնում տարբեր ուղղություններով, այդ թվում եւ մարզական: 2017 թ. հուլիսի 21-ին Արեւմտյան Հայաստանի Ազգային Ժողովի /Խորհրդարանի/ նախագահությունը որոշում ընդունեց Արեւմտյան Հայաստանի Հանրապետության Շախմատային ֆեդերացիա հիմնելու մասին, որի պատասխանատու նշանակվեց Վահան Բաբախանյանը: Ֆեդերացիայի զարգացման ծրագրային ուղղությունների մեջ ընգրկված են Արեւմտյան Հայաստանը, հայերը, այդ թվում՝ Արեւմտյան Հայաստանից, Արեւմտյան Հայաստանի բոլոր բարեկամները:

Ֆեյսբուքում ստեղծված է խումբ, որտեղ մասնակցում են մարդիկ տարբեր քաղաքներից ու երկրներից: Այդ խմբում երեք լեզուներով ընթանում են հարցերի քննարկումներ:

Հունիսի 30-ին ֆեդերացիան որոշում ընդունեց եւ հուլիսի 15-16-ը կազմակերպեց առցանց մրցաշար՝ նվիրված Շախմատի միջազգային օրվան /20 հուլիս - Շախմատի միջազգային ֆեդերացիաի հիմնադրման օր/: Մրցաշարի նախապատրաստական աշխատանքներում անցկացվեց 3 փորձնական մրցաշար՝ շուրջ 40 մասնակիցներով: Որպես մրցաշարի անցկացման հարթակ ընտրվեց մասայականություն վայելող [www.Lichess.org](http://www.Lichess.org) կայքը:

Շախմատիստները խաղացին տասնյակ, երբեմն նույնիսկ հարյուրավոր պարտիաներ եւ ստացան փաստացի վարկանիշեր: Խաղի որակի եւ վարկանիշի համաձայն ձեւավորվեցին 2 խումբ: Այդպիսով զուգահեռ ընթացան 2 մրցաշար:

Մրցաշարի կանոնակարգը քննարկվեց եւ իրականացվեց ժամանակացույցի համաձայն: Առաջին օրը մասնակիցները հավաքվեցին Երեւանում՝ Շախմատի տանը նրա ղեկավարության թույլտվությամբ – դա խորհրդանշական քայլ էր, քանի որ յուրաքանչյուր հայկական շախմատային միավորում պետք է սերտորեն համագործակցի Հայաստանի Հանրապետության Շախմատային ֆեդերացիայի հետ:

Երկրորդ օրը Երեւանում գտնվող մրցաշարի մասնակիցներից շատերը համախմբվեցին ու շարունակեցին խաղալ «Նոյյան Տապան» Լրատվական գործակալության մամլո սրահում:

Մրցաշարի մասնակիցները հետեւյալ վայրերից էին. Ռուսաստան (Մոսկվա, Պետերբուրգ, Ռոստով, Կալինինգրադ, Տվեր, Կազան), Հայաստանի Հանրապետություն (Երեւան, Գյումրի), ԱՄՆ, Շվեդիա:

Ա մրցաշարի հաղթողներ դարձան.

Ալբերտ Հակոբյան /Մոսկվա, 76 տարեկան/ - 1-ին տեղ

Ռոբերտ Տոնոյան /Լանդսկրոնա, Շվեդիա, 23 տարեկան/ - 2-րդ տեղ

Ալեքսանդր Խառատյան /Պետերբուրգ, 55 տարեկան/ - 3-րդ տեղ

Բ մրցաշարի հաղթողներ դարձան.

Արմեն Մարտիրոսյան /Երեւան, 19 տարեկան/ - 1-ին տեղ

Հրանտ Կարապետյան /Երեւան, 12 տարեկան/ - 2-րդ տեղ

Սվետլանա Բաղդասարյան /Մոսկվա, 73 տարեկան / - 3-րդ տեղ

Հաղթողները ֆեդերացիայից ստացան պատվոգրեր, մասնակիցները՝ հավաստագրեր մասնակցության վերաբերյալ: Հուլիսի 20-ին տեղի ունեցավ մրցաշարի փակումը, պատվոգրերի հանձնումը այն մասնակիցներին, ովքեր Երեւանից էին եւ Մամլո ասուլիս՝ մրցաշարի կազմակերպիչների, մասնակիցների եւ Արեւմտյան Հայաստանի Հանրապետության պաշտոնյաների եւ պատգամավորների մասնակցությամբ:

Ֆեդերացիայի կանոնագրի նախագիծը հրապարակված է [www.miaban.ru](http://www.miaban.ru) կայքում: Մասնակիցներից շատերը, համամիտ լինելով ֆեդերացիայի նպատակներին ու խնդիրներին՝ անդամագրվեցին ֆեդերացիային:

2017 թ. աշնանը կանցկացվի Արեւմտյան Հայաստանի շախմատի առաջին առցանց մրցաշարը: Այդ ընթացքում ֆեդերացիան ծրագրում է մեծացնել անդամների քանակը, առաջին հերթին այն շախմատիստների հաշվին, ովքեր արմատներով Արեւմտյան Հայաստանից են, ինչպես նաեւ սերտ կապեր ու հարաբերություններ հաստատել բարեկամ ֆեդերացիաների հետ:

**Վահան Բաբախանյան**

**Արեւմտյան Հայաստանի Հանրապետության Շախմատային ֆեդերացիայի**

**Պատասխանատու**

**20.07.2017 թ.**

**--------------**

**Հ.Գ. -** Թեեւ Արեւմտյան Հայաստանի Հանրապետությունը (Հայաստան) ճանաչումները ստացել է դեռեւս 1920 թվականին, այնուհանդերձ հնարավորինս սերտ համագործակցելու է շախմատային բոլոր բարեկամ ֆեդերացիաների ու միությունների հետ: